1980 йылдарҙағы ижтимағи-сәйәси үҙгәрештәр, әлбиттә, һәр ижад кешеһенең әҫәренә йоғонто яһамай ҡалманы. Ижади иреклек алып килде был йылдар. Ә ижад кешеһе өсөн иреклек — ул илһам сығанағы, ҡолас киңлеге, фекерләү осошо. Был скульпторҙарҙың композицион алымдарына яңылыҡ индерә, форма төрлөлөгөнә килтерә. 80-се йылдарҙа сәнғәттең был төрө айырыуса күтәрелеш кисерә. Ижтимағи-сәйәси үҙгәрештәр һөҙөмтәһендә сәнғәт яңы һулыш ала.